Ա Մ Փ Ո Փ - Տ Ե Ղ Ե Կ Ա Ն Ք

ՀՀ ԿԱՌԱՎԱՐՈՒԹՅԱՆ << ԳՆՄԱՆ ԸՆԹԱՑԱԿԱՐԳԵՐԻ ԿԱԶՄԱԿԵՐՊՄԱՆ ՄԱՍԻՆ >> ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻՑ ՍՏԱՑՎԱԾ ԱՌԱՋԱՐԿՈՒԹՅՈՒՆՆԵՐԻ ԵՎ ԱՌԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ

|  |  |  |  |
| --- | --- | --- | --- |
|  | **Առարկության, առաջարկության հեղինակը, ստացման ամսաթիվը, համարը** | **Առաջարկության, առարկության բովանդակությունը** | **Եզրակացություն** |
| 1 | ՀՀ ֆինանսների նախարարություն | Հրատապության հիմքով պայմանավորված մեկ անձից գնումների կատարման պայմանները սահմանված են «Գնումների մասին» ՀՀ օրենքի 23-րդ հոդվածի 1-ին մասի 2-րդ կետով, համաձայն որի գնումը կարող է կատարվել մեկ անձից, եթե արտակարգ կամ չնախատեսված այլ իրավիճակի առաջացման հետևանքով ծագել է գնման անհետաձգելի պահանջ և և արտակարգ կամ չնախատեսված այլ իրավիճակի առաջացման իրավիճակից ելնելով, գնման այլ ձևերի կիրառումը ժամկետի առումով անհնար է, պայմանով, որ նման պահանջը հնարավոր չէր օբյեկտիվորեն կանխատեսել:  Նախագծի ընդունումը հիմնավորող տեղեկանքի համաձայն՝ յուրաքանչյուր տարի առաջանում է նախագծով սահմանված աշխատանքների ձեռքբերման անհրաժեշտությունը, պայմանով, որ հնարավոր չէ որոշել դրանց կատարման ժամկետները: Այսինքն՝ աշխատանքների ձեռքբերումն օբյեկտիվորեն կանխատեսելի է:  Այս կապակցությամբ գտնում ենք, որ միայն ժամկետի որոշման անհնարինության հանգամանքը չի կարող հիմք հանդիսանալ գնման գործընթացը հրատապության հիմքով պայմանավորված մեկ անձից գնման ձևով իրականացնելու համար, նկատի ունենալով, որ հնարավոր է գնման մրցակցային ձևով կնքել պայմանագիր, նախատեսելով, որ աշխատանքները կապալառուի կողմից կկատարվեն նման անհրաժեշտությունն առաջանալու պարագայում՝ պայմանագրով սահմանված ժամկետներում:  Միաժամանակ, նախագիծը նշված բովանդակությամբ ՀՀ կառավարության քննարկմանը ներկայացնելու դեպքում առաջարկում ենք նախագծի 1-ին կետի 2-րդ ենթակետում 2019 թվականի ընթացիկ ձմեռային պահպանման շահագործման աշխատանքներ կազմակերպելու նպատակով՝ հատկացվում է լրացուցիչ 5.976.000 ՀՀ դրամ և աշխատանքների ձեռքբերումը իրականացվում է Գնումների մասին Հայաստանի Հանրապետության օրենքի ձևակերպումը փոխարինել 2019 թվականի ընթացիկ ձմեռային պահպանման շահագործման աշխատանքներ կազմակերպելու նպատակով՝ 5.976.000 ՀՀ դրամի աշխատանքների ձեռքբերումը իրականացվում է Գնումների մասին Հայաստանի Հանրապետության օրենքի ձևակերպմամբ: | Չի ընդունվել, քանի որ ավտոմոբիլային ճանապարհների պահպանման և շահագործման նպատակով ըստ տարածաշրջանի  հայտարարվում են մրցույթները: Նախագծով նախատեսվում է սողանքային հատվածի համար նախատեսվող գումարը հատկացնել տվյալ տարածաշրջանը սպասարկող կազմակերպությանը:  Ընդունվել է, նախագիծը խմբագրվել է: |
| 2 | ՀՀ արդարադատության նախարարություն | 1.Նախագծի անվանման մեջ ,,Լ,, տառն անհրաժեշտ է փոխարինել ,,Ա,, տառով՝ նկատի ունենալով ,,Նորմատիվ իրավական ակտերի մասին,, ՀՀ օրենքի 2-րդ հոդվածի դրույթները և վերոնշյալ ակտի անհատական բնույթը:  2. Նախագծի նախաբանում անհրաժեշտ է հղում կատարել այն նորմատիվ իրավական ակտին, որի հիման վրա ընդունվում է սույն որոշումը, մասնավորապես խոսքը վերաբերում է ,,Գնումների մասին,, ՀՀ օրենքին: Հիշյալ դրույթը բխում է ,,Նորմատիվ իրավական ակտերի մասին,, ՀՀ օրենքի 2-րդ հոդվածի 1-ին մասի 5-րդ կետի պահանջներից: | Ընդունվել է, նախագիծը խմբագրվել է:  Ընդունվել է, նախագիծը խմբագրվել է: |